喺過往中六收生程序嘅最終階段，有「符合最低高考資格」同埋「最好6科要8分以上」呢兩個報讀中六課程最低要求存在，令唔少人對中六嘅正式收生要求存在「最好6科8分以上，包括兩科語文科合格」嘅誤解。但實際上，由於語文科合唔合格同教育局成績積點要求冇直接關係，未能喺嗰屆會考完全符合語文科目要求嘅應屆考生唔代表唔可以升讀預科，喺一啲情況下，學校可以收取符合足夠合格科目和分數，但語文科唔合格嘅考生，但因為報考高考同時亦有「應考高考之前一屆嘅會考或以前，兩科語文科攞到合格成績」嘅規定，嗰啲學生要喺下一年會考嘅語文科攞到相應嘅及格成績至可以繼續升讀中七並參加高考。